section_heading: Europsko prvenstvo u Srbiji i Crnoj Gori 2005. i Španjolskoj 2007.
paragraph_text: Na Europsko prvenstvo u Srbiju i Crnu Goru hrvatska reprezentacija odlazi prekinuti 10-godišnje razdoblje neprolaska u polufinale. Nažalost, bezuspješno. Sudačka trojka Lamonica, Dovidavičius i Drabikowski izbacila je hrvatsku reprezentaciju iz daljnjeg natjecanja i uništila snove o novoj medalji. Naslov prvaka završio je u rukama Grka koji su slavili protiv Njemačke rezultatom 78:62, a Hrvatska je završila kao sedma.